આ રમતમાં બે સ્પર્ધકો વચ્ચે નિશ્ચિત જગ્યાએ નાળિયેર ફેંકવા માટે શરત લાગે છે. સ્પર્ધકે હાથે વડે નાળિયેરનો ઘા કરવાનો હોય છે. નિશ્ચિત જગ્યાએ નાળિયેર પહોંચાડવા કેટલા ઘા કરવા તેનો આંકડો નક્કી થાય છે. દા.ત. બે કિલોમીટર દૂર કોઈ જગ્યાએ દસ ઘામાં નાળિયેર પહોંચાડવાનું કોઈ કહે અને પહોંચાડી દે તો તે વિજેતા બને છે. અન્ય કોઈ વ્યક્તિ દસથી ઓછા ઘામાં નાળિયેર તે જગ્યાએ પહોંચાડવાની ચેલેન્જ કરે તો તેને અગ્રતા અપાય છે.